bluuebunny/crossref_metadata_2025 huggingface dataset:
Omvæltning og opløsning en masse - DDR statens endeligt
Authors: Dreier Ole
Published: December 2022

Der argumenteres mod at opfatte masseaktiviteter som determineret af nogle universelle love for masseadfærd eller egenskaber hos en »massepersonlighed«. Vi må snarere generalisere om, hvordan konkreter masseaktiviteters indhold, perspektiver, retninger, mål, interne relationer, dynamikker og former udfolder sig og forandrer sig i konkrete sociokulturelle kontekster. Som et led heri må vi udforske den betydning, det har for deltagerne at tage del i aktiviteterne på særlige måder samt deres grunde hertil set fra deres respektive ståsteder og dertil hørende særlige perspektiver på andre deltagere og på masseaktiviteterne som helhed. Denne opfattelse konkretiseres ved at analysere masseaktiviteter under omvendingen i DDR, primært udfra forfatterens deltagerobservationer. Hovedtrækkene i disse masseaktiviteters forandringer fra september 1989 til det tidlige forår 1991 skitseres.
Sundhed som massebevægelse
Authors: Elsass Peter , Jespersen Ejgil
Published: December 2022

I den folkelige opfattelse af sundhed spiller sport og motion en stor rolle. Men i en begrebsmæssig sammenhæng er sundhed et vagt og vidtspændende emne, som ofte bliver benyttet som retfærdiggørelse for motionskampagner og bevægelsesaktiviteter. Der bliver givet tal for, hvorledes sport og motion som massebevægelsehar udviklet sig. Udfra en forståelse af kulturens inkarnation (embodiment) introduceres den fænomenale krop eksemplificeret ved den oprejste holdning. Dette filosofiske udgangspunkt supplerer såvel psykoanalysens begreber indenfor psykosomatikken som social indlæringsteori om modelindlæring. Disse forskellige synsmåderforsøges monteret til enforståelse af, hvorledes sport og motion breder sig som en massebevægelse med sundheden som fællesnævner som supplement eller alternativ til den internationale konkurrencesport.
Kæmpesubjekter og forlængede kropsorganer
Authors: Visholm Steen
Published: December 2022

Nærværende artikel er et forsøg på med begreberne forlængede kropsorganer og kæmpesubjekter at gøre rede for nogle centrale socialpsykologiske aspekter i menneskenes, som den klassiske sociolog Georg Simmel har fremstillet det, på en gang adskilte og forbundne relation til de moderne sociomaterielle strukturer.Disse to begreber vil både blive belyst hver for sig under historiske og aktuelle synsvinkler og bragt i forbindelse med det moderne psykoanalytiske begreb: projektiv identifikation. Artiklen konkluderer at bevidste og ubevidste fantasier i samspil med de moderne sociomaterielle strukturer spiller en magtfuld rolle i det moderne samfund og der opfordres til såvel kritisk som kreativ (dekonstruktiv og konstruktiv) omgang medforestillingslivet.
Bevidstheden
Authors: Hansen Mogens
Published: December 2022

Et essay i forbindelse med udgivelsen af 2. udgave af Mogens Hansens bog Intelligens - om hjernen, tænkningen og erkendelsen
Illusion og fravær
Authors: Poulsen Stig
Published: December 2022

Artiklen giver en fremstilling af forståelsen af symboliseringsprocessen hos Melanie Klein og hendes elever samt hos centrale teoretikere tilhørende den uafhængige tradition indenfor engelsk psykoanalyse. Der fokuseres på forskellige opfattelser af symbolers psykodynamiske betydning og funktion og på teorier om, hvordan symbolfunktionen udvikles gennem den tidlige barndom. De præsenterede antagelser sammenholdes afslutningsvis med forståelser af symboliseringsprocessen fra den ikke-psykoanalytiske psykologi og fra den empiriske spædbarnsforskning repræsenteret ved Daniel Stem.
Fra symbolet til det symbolske
Authors: Rasmussen René
Published: December 2022

Det tages udgangspunkt i, at en fokusering på et såkaldt symbol i en psykoanalytisk behandling ofte resulterer i en indsnævret fortolkningshorisont. Via en beskæftigelse med Saussures lingvistiske definition af symbolbegrebet understreges det videre, at det i det kliniske arbejde i højere grad er nødvendigt at inddrage de øvrige sproglige fænomener; der kan ligge bag et givent ord eller symbol, herunder måden hvorpå de sproglige udtryk (signifianter) danner metonymier eller metaforer. Disse sproglige aspekter kan henføres til det symbolske ( Jacques Lacan), der også perspektiverer betydningen af den i psykoanalysen ofte opdukkende ide om fallos, somnetop ikke skal opfattes som et symbol, men som en signifiant, der regulerer subjektets begær og nydelse.
Metaforer i terapiens tjeneste
Authors: Theilgaard Alice
Published: December 2022

Fra et terapeutisk perspektiv er det væsentligt at udnytte de to fundamentale egenskaber ved metaforen: Det metaforiske udsagn adskiller sig fra det rent bogstavelige ved at skabe en vis spænding mellem formidleren og tilhøreren. Den anden egenskab ved metaforen er den, at den på en fortættet måde kan give udtryk for mang fænomener på een gang. Den har et billedligt indhold og en sproglig formulering. Det billedrige, metaforiskesprog har langt større mulighed end det logiske, informative sprog for at påvirke det ubevidste, hvad der letterden kreative og dermed også den terapeutiske proces.
Psykoanalyse som metapsykologisk tekstanalyse
Authors: Rasmussen René
Published: December 2022

En anmeldelse af Rolf Reitan: At arve Freud. Klim, 1994.
Er bevidstheden et finit system?
Authors: Finnemann Niels Ole
Published: December 2022

Diskussionen af forholdet mellem det fysiske, biologiske og psykiske har i tidens løb motiveret en lang række paradigmatiske fornyelser i videnskabelig teori og filosofisk tænkning. I nyere tid har spørgsmålet især været taget op fra naturvidenskabelig side. Artiklen vil søge at indkredse spørgsmålets betydning og diskutere de grundlæggende antagelser i nogle af disse videnskaber - med særlig vægt på udviklingen af ideen om den finitte bevidsthed i den mekaniske teorihistorie i det 20. århundrede.
At komme til klarhed
Authors: Fog Jette
Published: December 2022

I artiklen redegør jeg med et gennemgående eksempel for aspekter af terapeutens bevidst-blivelse. Det første hovedafsnit handler om det figur-grund forhold, som eksisterer mellem den terapeutiske proces og den praktiske og teoretiske kontekst, som i form af terapeutens erfaringer og viden danner baggrund for det, hun siger og gør. Terapeutens opmærksomhed og empatiske evne er central i processen. Den anden side af bevidst-blivelsen udgøres af de praktiske og teoretiske begreber, som processen bliver begrebet med. Forholdet mellem figursiden og baggrunden beskrives. I andet hovedafsnit beskæftiger jeg mig med den terapeutiske sans. Den empatiske viden, man opnår i processen, er ofte lavt forarbejdet og tavs, og dette sammenholdt med spontaniteten i handlingen, gørden sårbar over for terapeutens uerkendte følelser. Hun kan af sine egne dynamiske grunde gå fejl af de sammenhænge, som er at finde i situationen, og kun ideelt set kan hun være i fuld kontakt med og bevidst om alle sine egne dynamiske sammenhænge. Til slut beskriver jeg kort, hvordan bevidst-blivelsen mærkes. Hvordan kan man vide, at der er tale om en indsigt?
Hjerneskader og bevidsthed
Authors: Udesen Hanne , Gade Anders
Published: December 2022

Nogle hjerneskadede patienter har adgang til viden som de ikke er klar over de besidder, og som de ikke bevidst kan give udtryk for. Andre har ikke adgang til viden om at de er syge. Atter andre hjerneskadede patienter har ikke adgang til viden om dele af selvet eller omverdenen. I artiklen beskrives en række af disse »bevidsthedssygdomme« og deres betydningforvor forståelse af forholdet mellem hjerne og bevidsthed
Glæden og tåren
Authors: Johansen Martin
Published: December 2022

Visse intense følelser af glæde ledsages ofte af udbrud af tårer og momentant en dertil hørende ejendommelig let sorgagtig følelsestoning, som aldrig har fået navn. Det interessante er, at der er typer af glæde, hvor dette ikke kan finde sted. Betingelserne for ejakulering af tårer i forbindelse med at opleve glæde synes at bestå i, at det, man glædes over, først er opnået efter store anstregnelser og efter tvivl på, om det ville lykkes at få det. Eller når nogen, man har været i stor fare for at miste, alligevel genvindes. En livstruende situation der pludselig og uventet lettes.Et bifald for genkomst efter en invaliderende sygdom. Osv. Her vil den tårevædede glæde ankomme.Glæder uden den slags momenter vil aldrig føre til fugtige øjne. Almindelig arbejdsglæde, madglæde, glæde over at dominere, glæden i et raseri, snobbe-glæde, etc. Derimod kan visse glæder ved sensuøst anskuelige indtryksom af musik og betydelige naturfænomener - uden de nævnte momenter - give tåre-udbrud.En række eksempler på de påpegede fænomener beskrives. En hovedinddeling af glædesfænomener foreslås.
EVANGELIEFORTÆLLINGEN
Authors: Davidsen Ole
Published: December 2022

Er evangeliefortællingen, f.eks. Markusevangeliet, realitet eller fiktion? Er den en tilforladelig historisk beretning om virkelige begivenheder, eller er den et produkt af en mytoman fantasi? Spørgsmålet stiller sig med en særlig intensitet, fordi Markusevangeliet, ligesom de andre evangeliefortællinger, hævder at være virkelighed, men samtidig semio-litterært må betragtes som en fantastisk fiktionsfortælling. Denne problemstilling er imidlertid ikke fremmed for evangeliefortællingen selv, men spørgsmålet om sandhed og løgn gennemtrænger denne fra begyndelse til slutning. Markusevangeliet præsenterer således sin læser for fire forskellige fortolkninger af Jesu død, der snart ses som henrettelse eller mord, snart som offer eller selvmord. Ironisk nok, vil den transparente sandhed først blive afsløret på dommens dag. Den objektive sandhed, evidensen, er eskatologisk udskudt; læseren må sætte sig selv på spil i en afgørelse. Gennem sin stillingtagen, dvs. sin egen dom, vil læseren åbenbare sin egenværen, en væren, som imidlertid allerede ser sig fortolket af fortællingens dom: snart til afvisning (eller fald), snart til accept (eller oprejsning).
En Anmeldelse af Psyke & Logos 1995 nr. 2 Tema: BEVIDSTHED
Authors: B. Madsen K.
Published: December 2022

Redaktionen har bedt mig om at anmelde temanummeret om Bevidsthed. En »anmeldelse« opfattes traditionelt som en (positiv og/eller negativ) kritisk vurdering af et produkt (afhandling, bog, kunstværk o.l.) - ofte med diskuterende kommentarer. Men jeg mener, at dette temahæfte ikke egner sig til en traditionel anmeldelse, fordi det indeholder flere artikler uden anden sammenhæng end det fælles emne og nogle krydshenvisninger i Boje Katzenelsons indledende artikel. Derimod egner hæftet sig til en systematisk sammenligning, og det har jeg mere erfaring i.
REGRESSIV OMSORG OG KORREKTIV TILKNYTNING
Authors: Karpatschof Benny , Karpatschof Lone
Published: December 2022

Denne artikel har to forskellige formål. Det ene er at berette om et konkret behandlingsinitiativ, regressiv omsorg, på et bestemt familiebehandlingscenter. Det andet er at foretage en teoretisk analyse af nogle almene udviklings- og personlighedspsykologiske fænomener. Vi har søgt at kombinere disse to formål ved at inddele artiklen i tre hovedafsnit. I det første hovedafsnit, klinisk erfaring, fremlægges en casehistorie, der belyser baggrunden og den del af behandlingsforløbet, som vedrører anvendelsen af regressiv omsorg. I det andet hovedafsnit, klinisk analyse, går vi over til den anvendt psykologiske diskurs, som har udviklet sig omkring den såkaldte borderline-terapi. Vi fremlægger en række væsentlige erfaringer fra denne del af den kliniske psykologi, men vi peger samtidig på, at den har en afgørende begrænsning, der er knyttet til en ikke problematiseret funktionel fiksering til selve det terapeutiske rum. I det sidste hovedafsnit, teoretisk analyse, bevæger vi os fra et områdespecifikt, klinisk psykologisk, til et almenpsykologisk plan. Vi vil her forsøge ganske kort at redegøre for nogle af de teoretiske problemer, der er knyttet til problematiske begreber i den netop foretagne klinisk psykologiske analyse.
BEVIDSTHEDEN KYBERNETISK BETRAGTET
Authors: Høgh-Olesen Henrik
Published: December 2022

Ole Vedfeldt: Bevidsthed.Gyldendal, 1996. 364 s. Kr. 248.-.Anmeldt af Henrik Høgh-Olesen
MOR-BARN FORHOLDETS TEORI OG PRAKSIS - ET NYT BIDRAG
Authors: Rygård Niels Peter
Published: December 2022

Madsen, S.Aa.: Bånd der brister- bånd der knyttes.333 sider. Reitzels Forlag, 1996Anmeldt af Niels Peter Ry gård
PSYKOANALYSENS MANGE HOVEDER
Authors: Hougaard Esben
Published: December 2022

Ole Andkjær Olsen & Simo Køppe:Psykoanalysen efter Freud, Bd. I-II.København: Gyldendal, 1996. 1136 sider, pris: kr. 588.Anmeldt af Esben Hougaard
PSYKOSETERAPI
Authors: Ivanouw Jan
Published: December 2022

En anmeldelse af Lars J. Sørensen: Særpræg - særhed - sygdom. Integrativ psykoseterapi.København: Hans Reitzels forlag, 1996, 315 sider. Pris: kr. 325.
PRIVATE BILLEDER SKABER LITTERATUR.
Authors: Hesselholdt Svend
Published: December 2022

Emotions ladede episoder fx fra barndommen dukker bevidst, ubevidst eller fortrængt op, når personen senere er på samme slags sted, som episoden skete. Denne hypotese illustreres med 3 barndomsepisoders påvirkning i Christina Hesselholdts debutroman. Vil oplevelsen af billeder - fx et bestemt dyr i en film – være bundet til kun det samme slags dyr og sted, eller er det muligt at kommentere dyret ud fra en evolutionssynsvinkel og derved opnå, at andre dyr senere ude i virkeligheden opleves ud fra denne teoretiske synsvinkel? Det illustreres, hvorledes et undervisningsforsøg på 2 måder forsøger at øge generaliseringen af evolutinssynsvinklen til senere naturoplevelser: Gennem ( 1) kommentarer til filmen Evolutionsteorien illustreret med dyr på Galapagos samt (2) en model som viser, hvorledes (evolutions)teori består af en netværk af begreber; som tildeler hinanden mening.
FILM, FORTÆLLING OG VIRKELIGHED
Authors: Bondebjerg Ib
Published: December 2022

Artiklen argumenterer for at filmanalyse principielt relaterer sig til tre dimensioner: en sociokulturel, en æstetisk og en psykologisk receptionsmæssig - idet fokus dog her lægges på samspillet mellem det æstetiske og psykologiske. Der opstilles fire æstetiske prototyper; fordelt på henholdsvis fiktion og non. fiktion og på narrative og ikke-narrative former: den avantgardistiske prototype, den realistiske prototype, genrefortællingens prototype og den dokumentariske prototype. Derefter diskuteres generelt en række kognitive og emotionelle aspekter af filmreception, idet skema-begreber og tre grundlæggende receptionsæstetiske filmstrukturer defineres. De teoretiske og analytiske kategorier demonstreres sluttelig i tre forskellige fiktionsfilm af Peter Weir; Bille August og Lars von Trier.
PSYKOTERAPI
Authors: Friis Jørgensen Erik
Published: December 2022

En anmeldelse af Esben Hougaard:Psykoterapi - teori og forskning.Dansk psykologisk Forlag, 1996, 472 sider, 295,- kr.
MAN KAN IKKE BINDE ÅND
Authors: Berntsen Dorthe
Published: December 2022

Nogle psykoterapeuter forsøger at genopvække fortrængte barndomserindringer om incest ved hjælp af særlige hukommelsesteknikker. Eksperimentelle kognitionspsykologer angriber sådanne metoder for at være stærkt suggestive, og fremfører at mange af de derved fremkomne traume-erindringer højst sandsynligt er fantasifostre. Her belyses den historiske og teoretiske baggrund for disse stridigheder. Indførelsen af diagnoserne P0ST-TRAUMATIC STRESS DIS0RDER og MULTIPLE PERSONALITY DIS0RDER autoriserede en opfattelse af, at traumatiske oplevelser har sygdomsforklarende egenskaber. Brugen af disse diagnoser undergik radikale ændringer op gennem 80'erne, hvorved de i stigende grad implicerede, at hukommelsen har særskilte funktionsmåder overfor (seksuelle) traumer. Det kliniske begreb om dissociation samt de konkrete komponenter i terapeutiske, traumeorienterede genkaldelsesteknikker diskuteres her og modstilles konstruktivistiske opfattelser af hukommelsens funktionsmåder. Endelig inddrages kulturelle forandringer i kvindens livssituation i overvejelser over traume-erindringers betydning for 80 'ernes og 90 'ernes kvindefortællinger. Til slut diskuteres kort forholdet mellem psykologisk praksis og videnskab.
MODOVERFØRING - PSYKOANALYSENS ASKEPOT
Authors: Hjulmand Knud
Published: December 2022

Forskellige positioner og forståelser i det psykoanalytiske modoverføringsbegrebs historie diskuteres og deres implikationer problematiseres. Der argumenteres særligt mod dogmatik og forenklinger - og for terapeuters selvkritiske refleksion, med inspiration i Ferenczis overvejelser om psykoterapeutens behandlingstekniske elasticitet.
FREUDS BREVE
Authors: Andkjær Olsen Ole
Published: December 2022

Nogle refleksioner udmundende i en anmeldelse af Sigmund Freuds breve i to bind, udvalgt og kommenteret af Christian Braad Thomsen, oversat af Rolf Reitan. Bind I: Kærestebreve og anden korrespondance (295 sider). Bind 2: Breve til den hemmelige komite og anden korrespondance (261 sider). Pris pr. bind kr. 295, for begge bind samlet kr. 495. Forlaget Klim, 1997.
BARNDOMSPSYKOLOGI
Authors: Bang Jytte
Published: December 2022

En amneldelse af Dion Sommer: Barndomspsykologi - udvikling i en forandret verden,Hans Reitzels Forlag, København 1996, 238 sider.
ER BAMSEN DEN SAMME SOM DEN, JEG SÅ FØR?
Authors: Krøjgaard Peter
Published: December 2022

Denne artikel omhandler spædbarnets erkendelse af objekters numeriske identitet. Første del af artiklen er en fremstilling og dernæst en kritisk evaluering af Meltzoff & Moores identitetsteori. Anden del er en præsentation og diskussion af nogle af de seneste undersøgelser inden for feltet. Det drejer sig om forsøg af Wynn (1992), Simon, Hespos & Rochat (1995) og Wilcox & Baillargeon (i tryk, a; b). Sidst i artiklen forsøger forfatteren kort at sammenfatte den forhåndenværende viden vedrørende spædbørns evner til at individuere objekter
LÆRING OG KOMPETENCE
Authors: Bang Jytte
Published: December 2022

I artiklen diskuteres det, hvilket forhold der er mellem kompetenceudvikling (læring) og kompetenceudfoldelse. Til det formål tages afsæt i et empirisk eksempel fra en undervisningssituation. Forskellen mellem læreren som den fagligt kompetente og eleverne som nogle endnu ikke fagligt kompetente diskuteres. Denne diskussion munder ud i en teoretisk analyse af læring som en eksternaliserende virksomhed, hvor subjektet forankrer sin viden i læregenstanden. Igennem denne ydre forankringsproces opnås nogle tankemæssige frihedsgrader som er med til at kvalificere kompetenceudfoldelsen. Den teoretiske analyse er samtidig et forsøg på at undgå subjekt-objekt dualismen som grundlag for kompetencebegrebet, samtidig med at en subjekt-teoretisk position bevares.
UDVIKLING AF KOMPETENCE I OPGAVESKRIVNING HOS UNIVERSITETSSTUDERENDE
Authors: Rienecker Lotte
Published: December 2022

Opgaveskrivningskompetence på de videregående uddannelser vil sige at den studerende kender, bruger og respekterer sit fags tekster, konventioner og formater, kan præsentere (dele af) sin viden i en selvvalgt sammenhæng, kan forene elementer af tradition og fornyelse i forhold til sit faglige felt, kan metakommunikere i forhold til egen tekst, fagets tekster, teorier og metoder, og kan selektere, kritisere og distancere sig. Den kompetente opgaveskriver har både »taget universitetet på sig« og identificeret sig med dets normer, og formår at adskille sig nok fra de læste tekster og fra lærere og vejledere til at bruge, diskutere, nuancere og kritisere dem. Amerikansk og engelsk forskning har vist at opgaveskrivning bedst læres med en pædagogik der indebærer deltagernes procesorienterede arbejde med selv at skrive, og med at kommentere egen og andres opgavetekst. På Formidlingscentret, Københavns Universitet, underviser vi i opgaveskrivning med mest mulig brug af kommentering af modeleksempler og gensidig feedback på de studerendes tekster for at træne den afgørende metakommunikative kompetence.
DIDAKTIK MELLEM ETIK OG PSYKOLOGI
Authors: Kraft Gerda
Published: December 2022

Artiklen omhandler de didaktiske problemer, der er forbundet med at sætte psykologien som den overordnede forståelsesramme for pædagogikken. Det trækkes frem, at der er en tiltagende indholds- og formålstømning af undervisningen. Dette har som følge at kundskabsformidling og opdragelse miskrediteres og at den didaktiske refleksion af forholdet mellem intention og praksis tilsløres. Der sker en funktionalisering af uddannelserne. Der stilles det spørgsmål, om indhold, formål og formidling vender tilbage i forvrænget form som disciplineringsmidler.
DIDAKTIKKENS KOGNITIONSBEGREB
Authors: Fibæk Laursen Per
Published: December 2022

Kognitionsbegrebet er centralt for didaktikken som den del af pædagogikken, der særligt handler om undervisning. Didaktikkens kognitionsbegreb er imidlertid præget af forenklede metaforer. De forekommer i fire grundformer, der ser kognition som henholdsvis stof, vækstpotentiale, social praksis og konstruktion. På baggrund af nyere amerikanske kognitive tilgange til undervisning skitseres en mere nuanceret forståelse af kognition. Den danske didaktiks kognitionsbegreb analyseres og kritiseres.
MODELLERING AF FORHOLDET MELLEM KOMPETENCE OG LEDERSKAB, KVALIFIKATIONER OG ADMINISTRATION – EN OVERSIGT
Authors: Elstrup Rasmussen Ole
Published: December 2022

Udgangspunktet for udviklingen af en teori om forholdet mellem kompetence/kvalifikationer og lederskab/administration tages i en beskrivelse af et sammenhængende sæt af psykiske kontrolformer: Reproduktion, forandring og transformation. Det hævdes dernæst, at de psykiske kontrolformer, hvis grundlæggende funktion det er at tilsikre, at personen i form af kompetence/ kvalifikationer kan håndtere den civilisation/kultur vedkommende er indlejret i, kan beskrives inden for en systemdynamisk ramme. Kompetence beskrives videre som den syntetiske evne til at skabe mening i et komplekst felt (Civilisationen), medens kvalifikationer beskrives som den analytiske evne til at nå givne mål i et kompliceret felt (Kulturen). Med udgangspunkt i kompetence beskrives lederskab som muligheden for at synkronisere kompetenceudfoldelse gennem koordinerende kooperation, medens administration beskrives som et magtvilkår, kvalifikationsudfoldelse er underlagt.
UDVIKLING AF KOMPETENCER I EN BEHANDLINGSMÆSSIG SAMMENHÆNG
Authors: Mathiassen Charlotte
Published: December 2022

I denne artikel argumenteres for, at en mål-middel forskydning mellem behandling og selvstændig livsvirksomhed kan være et nødvendigt og faciliterende moment i personers udvikling af kompetencer i en behandlingsmæssig sammenhæng. Det vil sige, at behandlingen i en periode må være målet i sig selv. Dette er artiklens ene formål. Via den undersøgelse jeg lavede under udarbejdelsen af min specialeafhandling, vil jeg illustrere, hvordan nogle særdeles marginaliserede kvinder under og efter et behandlingsforløb kan siges at udvikle større eller mindre grad af kompetence i forhold til det liv, de ønsker at blive i stand til at leve. Det vil sige, hvordan disse kvinder i større eller mindre grad bliver istand til at realisere de mål, de sætter sig ved behandlingens begyndelse. Herunder hvordan det kan forstås, at nogle aldrig kommer igang med denne udviklingsproces. Det andet formål er således, at lade tre kvinder komme til orde og ad denne vej muliggøre en medleven i, hvordan de oplever dét at udvikle sig i en behandlingsmæssig sammenhæng. Denne vinkel vælges, fordi fortællingerne i sig selv viser kompetenceudvikling eller mangel på samme. Den overordnede pointe er, at det behandlingsprojekt, en person engagerer sig i, må være på linje med samme persons overordnede tilværelsesprojekt, hvis personens udvikling skal have mulighed for at foregå på en for personen hensigtsmæssig måde. Artiklen vil illustrere undersøgelsens pointer både i forhold til de konkrete udviklingsmæssige og kompetence-relaterede spørgsmål for det enkelte individ og i forhold til de kliniske og behandlingsmæssige aspekter og problemer.
SENSE OF COHERENCE
Authors: Albertsen Karen
Published: December 2022

Sundhed og sygdom beskrives ofte som hver sin pol i et kontinuum, hvor fravær af sygdom udgør et midtpunkt. Sundhedsfremme sigter mod at styrke en bevægelse i retning af den sunde pol og sygdomsforebyggelse sigter mod at forhindre en bevægelse mod den syge pol. I artiklen stilles der spørgsmålstegn ved, om denne opfattelse er adækvat. Specielt fremdrages problemer som den bipolære opfattelse afstedkommer for den empiriske forskning: Sammenblanding af positivt og negativt formulerede items og som følge deraf manglende klarhed i begrebernes dimensionalitet. Problemerne illustreres med udgangspunkt i Antonovskys begreb om Sense of Coherence. Det foreslås, at den bipolære opfattelse erstattes af en multivariat: sundhedstilstanden af sundhedstilstandene.
HVAD ER PSYKOLOGIENS GENSTANDSOMRÅDE?
Authors: Bork Mathiesen Birgit , Gjørtler Neel , Harder Susanne , Jacobsen Bjarne , Køppe Simo , Jørgensen Stephan Lang , Linnet Jakob , Nielsen Birthe
Published: December 2022

Artiklens udgangspunkt er, at psykologiens gentandsområde, psyken, er irreduktibel. Forfatterne er enige om udgangspunktet, men i øvrigt tilhængere af vidt forskellige psykologiske retninger. De enkelte forfattere bestemmer hver især de afgørende irreduktible træk ved psyken. Til sidst i artiklen forsøges en sammenkædning af de enkelte synspunkter, der argumenteres mod eklekticisme og der specificeres en række grundspørgsmål til yderligere bestemmelse af psyken.
DEN INFANTILE SEKSUALITET I HISTORISK BELYSNING
Authors: Andkjær Olsen Ole , Køppe Simo
Published: December 2022

Hensigten med denne artikel er at opridse den videnskabelige begrebsliggørelse af barnets seksualitet fra slutningen af 1800-tallet og frem til i dag. Psykoanalysen har spillet en hovedrolle i dette forløb, men den psykoanalytiske synsmåde er langt fra enerådende. Således behandles også forløberne inden for 1800-tallets seksualforskning samt tematiseringen inden for antropologien og den nyere sexologi. Spørgsmålet om eksistensen af en infantil seksualitet var kontroversielt fra begyndelsen og er det stadig, ikke mindst p.g.a. den stærke fokusering på incest og pædofili gennem de seneste årtier.
THE TRANSFORMATION OF THE CULTURE AND LANGUAGE OF INTIMACY
Authors: Necef Mehmet Ümit
Published: December 2022

Immigrants originating from »traditional« societies go through a transformation of culture and language of intimacy in Denmark. Many first and second generation Turkish immigrants either use Danish words or shift totally to Danish when speaking about sexual and intimate matters in Turkish. Turkish males make use of the new possibilities for sexual and intimate gratification with Danish women, while trying to preserve the original ethnic culture, especially in areas pertaining to women's control over their bodies and sexualities. Research on immigrants should take into account both the willingness and resistance to change among immigrants and avoid cultural patronizing.
SEKSUELLE OVERGREB
Authors: Strange Mimi
Published: December 2022

Artiklen har flere foci, hvoraf de to vigtigste er betydningen af at finde og behandle børn, som udlever egne overgrebserfaringer ved at krænke andre børn seksuelt og betydningen af at behandle voksne som krænker børn og gøre dette i en integreret og integrerende setting, så vidt muligt. Det er essentielt da de fleste børn, som udsættes for seksuelle overgreb, krænkes af voksne som de har tilknytning til. Vigtigheden af at kunne fastholde såvel offer- som krænker aspekter diskuteres, og betydningen af at kunne se det kontinuum offer-krænker udgør som et JANUS-hoved. Endelig berøres betydningen af tværfagligt og tværsektorielt samarbejde i sager med seksuelle overgreb mod børn, samt små børns status i forhold til retssystemet.
RETROSPEKTIV OPKLARING AF OVERGREB – KAN VI STOLE PÅ BØRNS ERINDRINGER?
Authors: Berntsen Dorthe
Published: December 2022

Artiklen opsummerer en række udenlandske undersøgelser vedrørende små børns erindringsevne, deres modtagelighed for suggestion og troværdigheden af deres vidneudsagn. Erindringsevnen udvikles op igennem barndommen. Børn i førskolealderen er ofte afhængig af voksenstøtte i form af konkrete spørgsmål og stikord, når bestemte erindringer skal hentes frem fra hukommelsen og genfortælles. Af samme grund løber den voksne en risiko for at komme til at påvirke barnet, hvis barnet udspørges på grundlag af en mistanke, og mistanken får lov til at præge de spørgsmål, som stilles. Mange undersøgelser viser, at pågående og gentagne spørgsmål, som kredser omkring mulige, men fiktive, hændelser, kan få børn til at bekræfte ting, som aldrig har fundet sted, og få dem til at give uddybende beskrivelser af sådanne hændelser med egne detaljer. Disse undersøgelsesresultater relateres til den senere tids sager om formodede sexovergreb i daginstitutioner.
TIDSTAVLE
Authors: Hjørland Birger
Published: December 2022

Af Birger Hjørland ©

Dette er en opdateret version af: Hjørland (1982): Tidstavle. Vigtige begivenheder i dansk psykologi’s historie. (i: Formændene beretter 1947-1982. Store og små begivenheder i Dansk Psykologforenings liv i anledning af 35-års fødselsdagen. (Redigeret af Poul W. Perch & Per K. Larsen). Kbh.: Dansk Psykologforening, 1982. Side 109-112).
FRA FÆNOMENOLOGIDEBAT TIL STUDENTEROPRØR
Authors: Karpatschof Benny
Published: December 2022

Artiklen opridser den historiske baggrund for studerneteraprøret i april 1968, og her placeres den såkaldte fænomenologidebat i 1967-68 som en afgørende ouverture. Stridens parter og resultaterne af denne debat for de efterfølgende 30 års udvikling bliver beskrevet. Artiklen munder ud i et forslag til en revurdering af både Københavnerfænomenologien og kritikken heraf, samt i et forslag til en relancerering af en psykologiskfænomenologi på basis af en ontologisk realisme.
OM UDVIKLINGSPSYKOLOGIEN - EN PERSONLIG BERETNING.
Authors: Bernth Inger
Published: December 2022

Et overblik over udviklingspsykologien i København fra 1894 til år 2000. Med udblik til den internationale scene illustreres ved hjælp af litteratureksempler og personlige oplevelser, hvordan faget børne- og ungdomspsykologi blev til udviklingspsykologi. Tillige hvordan det i de første godt 50 år var pædagogisk orienteret, mens lægerne tog sig af dets kliniske aspekt. Der tilskyndes til en biologisk-psykologisk-kulturel tilgang, hvor teorien ikke skygger for barnet.
U.B.K. UNIVERSITETETS BØRNEPSYKOLOGISKE KLINIK
Authors: Almstrup Ole
Published: December 2022

Baggrunden for oprettelsen i 1950 af Universitetets børnepsykologiske klinik ved Københavns Universitet med inspiration fra de amerikanske tværfaglige child guidance clinics beskrives og udviklingen op til etableringen af Institut for klinisk Psykologi i 1968, hvor der udover børneklinikken oprettes en voksenafdeling og en forskningsafdeling gennemgås, iblandet enkelte personlige erindringer fra et kandidatforløb over to år. Derefter gennemgås de efteruddannelses- og forskningsmæssige forhold ved UBK og betydningen for dansk klinisk børnepsykologi bliver omtalt.
KORSVEJE I DANSK PSYKOLOGI
Authors: Hunsdahl Jørgen
Published: December 2022

Skæringspunkter eller korsveje i psykologien defineres her som valgsituationer, hvor – set i bagklogskabens lys – to retninger eller tendenser (K.B. Madsen ville sikkert – 1986, bind 2, p. II – kalde det skolernes paradigmer) tegner sig relativt tydeligt. Videnskabssociologisk kommer senere et paradigmeskift med etablering af selvstændig magt-base. Tanke-eksperiment kunne være: hvordan ville faget have udviklet sig – eller afviklet sig – hvis..? Det skal ikke forblive ved tanken alene. Et par eksempler fra fagets nyere tid benyttes til at illustrere korsveje: Styringsformer versus demokrati-skvulp. Problemorienteringer versus pensum-lister. Fra objektivitet til kvalitet og retur. Fra Dansk Psykologi til psykologier i Danmark.
AKTUEL LÆRING
Authors: Nejst Jensen Carsten
Published: December 2022

En anmeldelse af Knud Illeris: Læring – aktuel læringsteori i spændingsfeltet mellem Piaget, Freud og Marx.Roskilde Universitetsforlag 1999.
OBJEKTRELATIONENS STRUKTUR, ETIK OG ÆSTETIK
Authors: Rosenbaum Bent
Published: December 2022

Artiklen er et forsøg på at beskrive Meltzers placering i psykoanalysens landskab som en original tænker i den neo-kleinianske tradition. Originaliteten ligger dels i måden, de kliniske beskrivelser konceptualiseres på, dels i Meltzers insisteren på, at der i tillæg til den strukturale og etiske dimension i forståelsen af objektrelationen og symboldannelsen må tilføjes en æstetisk dimension. Denne ligger »i bunden« af enhver teori om tænkning som emotionel erfaring, for den er forbundet med sindets fundamentale optagethed og interesse i livet, som gør det til »food for thought«, og som omdanner begivenheder til erfaringsøjeblikke. Artiklen gennemgår synspunkter fra en række af Meltzers værker og afsluttes med Meltzers kritiske syn på psykoanalysens institutioner og betydningen heraf for det analytiske sinds dannelse.
OM DE MULIGE FORBINDELSER MELLEM JUNGS ANALYTISKE PSYKOLOGI OG OBJEKTRELATIONSTEORI
Authors: Thygesen Bente
Published: December 2022

Ved læsning i Jungs Samlede Værker opdager man, at han var en moderne tænker og psykoterapeut, som foregreb meget af den senere udvikling inden for psykoanalytisk teoridannelse, ikke mindst hvad angår objektrelationsteori. Artiklen påpeger, at Jung ikke var Freuds discipel, men allerede før deres møde havde udført eget originalt arbejde og udviklet begreber og ideer, der forblev centrale i hans senere teoretiske arbejde. Jung havde også før mødet med Freud udtrykt kritik vedrørende psykopatologiens ætiologi og libidobegrebet. Jungs begreber om selvet; arketyper; komplekser og den transcendente funktion sammenlignes med Winnicotts selv og Bions »O«; Bions prototanker og preconcepter og Kleins ubevidste fantasier; indre objekter og objektrelationer; Winnicotts overgangsobjekter og potentielle rum. Jung brugte desuden begrebet containing i 1925 og begrebet »participation mytique« siden 1912 som en første beskrivelse af de fænomener, der senere defineres som projektiv identifikation. Jung (1921) var pioner med hensyn til brugen af modoverføring. I »The Psychology of Transference « (1946) fremsatte han en model for den terapeutiske relation, som foregriber de senere begreber om »det analytiske tredje« eller »det intersubjektive felt« i psykoanalysen.
FRA OBJEKTRELATION TIL TILKNYTNING
Authors: Høyer Mette
Published: December 2022

I artiklen præsenteres nogle refleksioner over forholdet mellem tilknytningsteorien og det psykoanalytiske og objektrelationistiske grundlag for denne, hvad angår grundantagelser omkring spædbarnets medfødte kapaciteter og betydningen af den tidlige relationsdannelse. Det demonstreres, at tilknytningsteorien i et metapsykologisk perspektiv indebærer nogle brud med den psykoanalytiske referenceramme. Ligeledes at tilknytningsbegrebet metodologisk åbner muligheder for en mere nuanceret forskningstilgang til genstandsfeltet: spædbarnets tidlige udvikling og relationsdannelse.
MIGRATION AND MENTAL HEALTH
Authors: G. Wiking Malin
Published: December 2022

Forskningen och det professionella fältet har i flera årtionden haft en pessimistisk syn på trauma och migration. På grund av detta har fokus legat på (1) individen skild från sin kontext och (2) en pessimistisk syn på trauma och trauma återhämtning, med utgångspunkt i den traditionella medicinska tillgången. Meningen med den här artikeln är att illuminera de konsekvenser som detta haft på mental hälsa hos migranter. För att ge en ram till denna diskussion kommer en presentation av dagens universiella situation inom migrations området och forskningen inom detta fält göras. För att sedan gå mer in på djupet med detta problem område kommer de professionellas och forskares roll inom fältet diskuteras. Avslutningsvis kommer förslag dels ges på hur vi skulle kunna utveckla en ny tillgång och dels på hur vidare forskning skulle kunna utföras.
LEARNING IN CHAOS - Psychosocial interventions against state organised violence
Authors: Elsass Peter
Published: December 2022

Civile er i foruroligende antal blevet de primære ofre ved krige. En af kulturpsykologiens vigtigste opgaver, er at udvikle psykosociale interventioner mod denne vold, men dette arbejde mangler ofte akademiske begreber som kan hjælpe os, når vi skal præcisere og fagliggøre vores »advocacy«-rolle. Specielt PTSD-diagnosen er blevet kritiseret for at være en medicoteknisk konstruktion importeret fra vestlige sammenhænge. Mine egne erfaringer fra jobbet som »mental health coordinator « under krigen i Kosovo viser, hvor vigtigt det er, at forstå traumatiske tilstande i både dets individuelle og dets kollektive aspekter. Til sidst gives der nogle anbefalinger til styrkelse af den kollektive hukommelse hentet fra den specielle institutionelle konstruktion – »Decentralised cooperations«.
MISUNDELSE OG SYMMETRISKE RELATIONERS UMULIGHED. Med hensyn til Jerusalem
Authors: Copjec Joan
Published: December 2022

Med anledning i den aktuelle og vedvarende konflikt omkring Jerusalem diskuteres forholdet mellem misundelse og retfærdighed. John Rawls forsøger i sit skelsættende værk at forsvare sit begreb om lighed og retfærdighed imod Freuds argument om, at sådanne begreber er baseret på misundelse. Denne artikel viser, hvorfor Rawls’ forsvar er utilstrækkeligt, og hvorledes Freuds radikale teori om lyst underminerer den liberale tro på, at retfærdighed kan fordeles ligeligt. Denne diskussion fortsættes med Elaine Scarry, hvis On Beauty and Being Just argumenterer for, at symmetri er det grundlæggende træk ved både skønhed og retfærdighed. Endelig foreslås det, at et »lighedsaksiom« erstatter Rawls’ og Scarrys »lighedsprogram«.
DEN HALSSTARRIGE FÆNOMENOLOGIDEBAT – en replik til Olav Storm Jensen
Authors: Karpatschof Benny
Published: December 2022

Hvis man abstraherer fra at min artikel om Københavnerfænomenologien, øjensynligt har fremkaldt en krænkelse, der fremtræder som et konstituerende moment ved OSJ’s indlæg, viser det sig at der er to afgørende forhold, hvor vi faktisk er aldeles enige: 1. At der var tale om et faghistorisk justitsmord, da Studenteroprøret kastede Københavnerfænomenologien i almindelighed og Edgar Tranekjær (ET) i særdeleshed på psykologiens køkkenmødding. 2. At vejen frem for en renæssance for fænomenologien er, at den bliver defineret som en fænomenologisk realisme eller en realistisk fænomenologi. Desuden kan det kun glæde mig, hvis det – knotne kommentarer eller ej – skulle være lykkedes mig at få sparket en fornyet interesse for Københavnerfænomenologien i gang. Dette er jo tredje ombæring i Psyke & Logos, og der er netop udkommet en hel bog om Københavnerfænomenologien, en bog hvortil i øvrigt såvel OSJ som jeg selv har bidraget. Med disse konstateringer kunne vi for så vidt afslutte sagen, især fordi hensynet til Psyke & Logos’ tålmodige, men undertiden en smule omsorgssvigtede læsere, måske burde tilråde mig at skåne dem for den følgende fremstilling af: BK’s opfattelse(5) af OSJ’s opfattelse(4) af BK’s opfattelse(3) af ET’s opfattelse(2) af emnet opfattelse(1).
EMPATI OG SELVOBJEKTER
Authors: Nielsen Jan
Published: December 2022

En anmeldelse af Sigmund Karterud og Jon T. Monsen (red.): Selvpsykologi – udviklingen efter Kohut. Hans Reitzels Forlag 2000; 306 sider; pris kr. 300. Norsk originaludgave 1997
SJÄLVETS OLIDLIGA LÄTTHET
Authors: Blob Mattias
Published: December 2022

I denna artikel kommer självet att diskuteras utifrån ett något annorlunda perspektiv. Genom att fokusera på den enskildes ekologiska sammanhang och positionering förs diskussionen kring självet ur ett interaktionistiskt perspektiv. I artikeln argumenterar jag för att självet bör förstås som ett tillstånd, där den enskildes existens, varat, kommuniceras med omgivningen. Argumentationen baseras på ett socialpsykologiskt perspektiv betraktat utifrån existentialistiska ställningstaganden. Detta perspektiv medför att en sociopsykologisk intervention eller prevention, måste utgå från den enskildes självbild. En självbild som skapas, omskapas och upprätthålls i en ekologisk miljö. Självbilden är inte bara en individuell konstruktion, eller ontologisk realitet, självet är en existentiell kommunikation i syfte att bli sedd och att se.
GESTALTTERAPI PÅ DANSK - En anmeldelse af Hanne Hostrup: Gestaltterapi – indføring i gestaltterapiens grundbegreber. Hans Reitzels Forlag, 1999. 248 sider. Pris kr. 250,-
Authors: Ry Nielsen Ole
Published: December 2022

Det er en glædelig begivenhed, når der med Hanne Hostrups bog i det hele taget skrives noget på dansk om gestaltterapi, der ellers som terapiform har vundet stor udbredelse, siden fremkomsten her i landet i begyndelsen af 70erne. I HHs egen litteraturliste findes der kun én henvisning til dansk gestaltlitteratur (i øvrigt en artikel som hun selv har skrevet for 14 år siden). Ville Laursens udmærkede lille bog Fritz Perls fra 1980 kunne nu nok have været nævnt. Bortset herfra har vi stort set været henvist til amerikanske oversættelser, og dem har der heller ikke været bogen af de senere år. Deraf kunne man godt tro at gestaltterapi var en død sild, men HH fremhæver, at »gestaltterapien i Danmark er under udvikling og er i gang med at vinde den respekt i faglige kredse, som den fortjener, men samtidig er den stærkt forurenet af fortidens synder.« Blandt synderne er ikke mindst Fritz Perls, der udviklede denne terapiform. Han var en mangefacetteret personlighed på godt og ondt. Gestaltterapi har fået ry for at være meget konfronterende, kun for de mere hårdhudede neurotikere, og samtidig hyldende den enkeltes selvhævdelse, sådan som mange har læst det i Perls’ såkaldte gestaltbøn: »Jeg er mig, og du er dig. Jeg er ikke sat i verden for at leve op til dine forventninger, og du er ikke sat i verden for at leve op til mine …«. Gestaltterapiens store popularitet har desuden medført, at hvem som helst kunne uddanne sig som gestaltterapeut eller kalde sig gestaltterapeut, hvilket bestemt ikke har højnet standarden eller omdømmet. På den anden side har populariteten afspejlet den store praktiske anvendelighed i arbejdet med andre mennesker.
ER PSYKOANALYSEN EN VIDENSKAB?
Authors: Danielsen Eric
Published: December 2022

Jeg er yderst tilfreds med Benny Karpatschofs positive og grundige recension af min bog: Den ukendte Freud.
NÅR SELVOPLEVELSEN ERSTATTES AF KROP OG ÅND. Om tibetanske flygtninges ukuelighed
Authors: Elsass Peter
Published: December 2022

For mange i Vesten er buddhismen blevet til et romantisk idealbillede på opnåelse af lykke og harmoni. Men tibetanske flygtninge er ikke specielt lykkelige og falder uden for den moderne såkaldte »positiv psykologi« om lykke og sundhed. De omskriver snarere deres lidelse i en ukuelighed, som bygger på, at de ikke har et begreb om et selv, men erstatter det i andre begreber om tilknytning, krop og spiritualitet. Den tibetanske anderledeshed med sit særlige udgangspunkt i den buddhistiske spiritualitet, skaber nogle specielle former for lidelse, som ikke umiddelbart kan sammenlignes med andre. Tibetanerne giver lidelsen en form for embodyment, som kan rumme en kompleksitet af mind/body i en kulturel og politisk kosmologi.
DUPLIK TIL PER SØRENSENS KRITIK AF MIN ARTIKEL
Authors: Karpatschof Benny
Published: December 2022

Det er forståeligt, at Per Sørensen føler sig forulempet af min anvendelse af den avisartikel, hvori han indgår som behandler. Efter min opfattelse udsætter man sig imidlertid for kritik, når man henvender sig til offentligheden, ja det er vel dybest set meningen med offentlighed. Nu er det så min tur til at blive udsat for kritik af den, jeg selv har kritiseret, og det er rimeligt nok. Men det er også rimeligt, at jeg svarer på denne kritik.
MELLEM VERDENSUDFORSKNING OG ISCENESÆTTELSE – LEGENS BETYDNING I BØRNEIDRÆT
Authors: Stelter Reinhard
Published: December 2022

Det er min ambition at placere legen som fænomen i en forskningstradition, som har basis i den humanistisk-samfundsvidenskabelige idrætsforskning – med særlig fokus på det (idræts-)psykologiske perspektiv. Litteraturen inden for forskning i leg er meget omfattende, og legen bearbejdes ofte interdisciplinært. Der vil derfor opstå naturlige tværforbindelser til andre videnskabsfelter i denne fremstilling, og der vil samtidig blive inddraget eksempler og refleksioner fra børns konkrete legepraksis. Jeg vil forsøge at give et teoretisk overblik samtidig med, at jeg vil eksemplificere og bearbejde nogle af de fremlagte teorier ved at inddrage et aktuelt forskningsprojekt, som tager udgangspunkt i børn (piger og drenge) i alderen 10-11 år.
LEGENS METAFORIK: OM GRUNDTEMAER I SMÅ BØRNS LEG OG DISSES PSYKOMOTORISKE BAGGRUND
Authors: Ahlmann Lise , Friemuth Petersen Arne
Published: December 2022

Små børns leg med legetøj og med andre indeholder tilbagevendende temaer vedrørende basale orienteringer i rum, tid, kausalitet, og med hensyn til kategorier som familiaritet, fremmedhed, osv., og ved at lege sådanne temaer igennem tilegner børn sig koordinaterne i deres verden, som de forsøgsvist repræsenterer, ofte i metaforisk form. Temaer fra tumlingers leg (transkriberet fra video-sekvenser optaget i en dansk vuggestue) analyseres her som mulige psykomotoriske udviklingsstadier, og der gives eksempler på hvordan barnets repræsentationer af verden er delvist rodfæstet i dets egen krop og det billede, det har dannet sig af den. Der argumenteres for, at de fremherskende analoge (metaforiske) forklaringer af fænomener på dette område bør erstattes med mere realistiske homologe (strukturelle) forklaringer.
CHAT – EN LEGEPLADS FOR VOKSNE
Authors: Jack Morten , Andersen Jon
Published: December 2022

Internetbaserede elektroniske fællesskaber udgør en ny form for socialitet, der inden for dansk psykologi kun er undersøgt i ganske få studier. I denne artikel undersøger vi legekulturen i et bestemt chatrum, der henvender sig til voksne. Ud fra en kort diskussion af legebegrebet, præsenteres tre forskellige genrer af lege i chatrummet, og formålet med legene analyseres. Vi argumenterer for, at tre forskellige begrundelser for at lege synes særligt vigtige i dette chatrum: For det første er legen selvbegrundet for de legende – de leger ganske enkelt for at lege. For det andet udgør chatrummet igennem legen en social kravlegård, hvor forskellige sociale kompetencer kan opøves og afprøves. For det tredje er legen et væsentligt element i konstitueringen af et socialt forpligtende fællesskab i chatrummet. Det konkluderes, at legebegrebet kan fungere som en væsentlig deskriptor i en socialpsykologisk forståelse af chatbaserede fællesskaber.
ONDSKABENS SKJULTE ANSIGTER
Authors: Christensen Johannes H.
Published: December 2022

Det onde selv kan ikke ses, dets virkninger kan. Ondskaben udspring hævdes at være den menneskelige selvhævdelse, den narcissistiske lyst til at tage sig ud, spejle sit ego i andres øjne. Spørgsmålet om det ondes oprindelse søges besvaret hos kirkefaderen Augustin, der tautologisk siger, at det onde kommer af selve den perverse lyst til at gøre det. I en omtale af Shakespeares »Macbeth« påpeges det, hvordan Macbeth's ambition, der først er ubevidst, udløser en ondskab, som gennemsyrer og forgifter alt og nedbryder, dehumaniserer både menneske og samfund og endog tilintetgør både tiden, søvnen og højtiden. I John Miltons epos »Det tabte Paradis« findes den mest nøjagtige diagnosticering af den djævelske ondskab i Satans skikkelse, der vil være selve det kolde, destillerede intellekt, frigjort fra enhver følelse og dermed fra enhver samvittighed, til fordel for en kold, destruktiv luciferisk lidenskab. Bemærkelsesværdigt nok er der i mennesker en uvilkårlig trang til at undskylde og tilgive. »At forstå alt er at tilgive alt«, hvorved ansvaret for ondskaben forflygtiges. Dette eksemplificeres i en omtale Albert Camus' roman »Den Fremmede«, den dag i dag en af de mest læste romaner i verden. Endelig lokaliseres det onde til den kristne forestilling om arvesynden, der opfattes som et ontologisk kategori, ikke som en moralsk, og forbindelsen sluttes tilbage til optaktens betragtninger om den uhæmmede selvhævdelse og -følelse som det ondes ansporing. Som modvægt stilles heroverfor det kristne begreb om den selvforglemmende opmærksomhed og den selvhengivende kærlighed. Afsky det onde; hold jer til det gode. Paulus: Romerbrevet kap. 12 v. 9